многодвигателен самолет се провежда на такъв тип самолет. Проверката на уменията за BIR за еднодвигателен самолет се провежда на такъв тип самолет. За целите на тази буква многодвигателните самолети с тяга, съвпадаща с надлъжната ос на самолета, се считат за еднодвигателни самолети.
 е)
 Чрез дерогация от разпоредбите на буква г) притежателите на BIR за еднодвигателен самолет, които имат и квалификация за клас многодвигателен самолет и желаят да получат първия си BIR за многодвигателен самолет, трябва да завършат курс за обучение в АТО, който включва обучението, посочено в буква в), подточка 2, iv), и да преминат успешно проверката на уменията, посочена в буква д).
 ж)
 Валидност, потвърждаване на валидността и подновяване
 1)
 BIR е с валидност 1 година.
 2)
 Кандидатите за потвърждаване на валидността на BIR:
 i)
 в рамките на три месеца, непосредствено предхождащи датата на изтичане на срока на валидност на придобитата квалификация, преминават проверка на професионалната подготовка в съответствие с допълнение 9 към настоящата част; или
 ii)
 в рамките на срока на валидност изпълняват 6 часа полети като командир по IFR, в това число три процедури за подход по прибори, както и учебен полет с продължителност минимум един час заедно с инструктор, притежаващ права за провеждане на обучение за BIR.
 3)
 За всяко второ последващо потвърждаване на валидността притежателят на BIR преминава проверка на професионалната подготовка в съответствие с подточка 2, i).
 4)
 Ако пилотът реши да изпълни изискванията за потвърждаване на валидността, посочени в буква ж), подточка 2, i), по-рано от предвиденото пак там, новият период на валидност започва да тече от датата на проверката на професионалната подготовка.
 5)
 Кандидати, които не преминат успешно съответните раздели от проверката на професионалната подготовка за BIR преди датата на изтичане на BIR, не могат да упражняват правата, предоставени от BIR, докато не преминат проверката.
 6)
 Ако срокът на валидност на BIR е изтекъл, за да възстановят правата си, кандидатите:
 i)
 когато е необходимо, за да се достигне необходимото ниво на професионалната подготовка, преминават опреснително обучение, проведено от АТО, или ако са минали до три години от датата на изтичане на BIR, от инструктор, притежаващ права за провеждане на обучение за BIR; и
 ii)
 преминават проверка на професионалната подготовка на самолет.
 7)
 Проверката на професионалната подготовка за потвърждаване на валидността или подновяване на BIR за многодвигателен самолет, както и летателното обучение съгласно изискванията на буква ж), подточка 2, ii) се извършват на многодвигателен самолет.
 8)
 Проверката на професионалната подготовка за потвърждаване на валидността или подновяване на BIR може да се съчетае с проверка на професионалната подготовка за потвърждаване на валидността или подновяване на квалификация за клас еднопилотен самолет, на който могат да се упражняват правата, предоставени от BIR, в съответствие с точка FCL.835, буква а), подточка 1.
 з)
 На кандидатите за BIR, притежаващи PPL или CPL, издадени в съответствие с приложение I (Част FCL), както и валидна IR(A), издадена от трета държава в съответствие с приложение 1 към Чикагската конвенция, може да се признае изцяло курсът за обучение, посочен в буква в), подточка 2. За да им бъде издадена BIR, кандидатите:
 1)
